**Ministru kabineta noteikumu projekta „Grozījumi Ministru kabineta 2000. gada 27. jūnija noteikumos Nr. 211 “Noteikumi par valsts profesionālās vidējās izglītības standartu un valsts arodizglītības standartu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2000. gada 27. jūnija noteikumos Nr. 211 “Noteikumi par valsts profesionālās vidējās izglītības standartu un valsts arodizglītības standartu”” (turpmāk –noteikumu projekts) izstrādāts, pamatojoties uz:1) Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai (apstiprināts ar Ministru kabineta 2016. gada 3. maija rīkojumu Nr. 275 “Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai”) 115. uzdevumu.2) Latvijas Nacionālais attīstības plāna 2014.–2020. gadam (apstiprināts ar Saeimas 2012. gada 20. decembra lēmumu) 297. uzdevumu.3) Izglītības attīstības pamatnostādņu 2014.-2020. gadam (apstiprinātas ar Saeimas 2014. gada 22. maija lēmumu „Par Izglītības attīstības pamatnostādņu 2014.-2020. gadam apstiprināšanu”) rīcības virziena 1.1. „Uz zināšanu sabiedrībā pieprasītām kompetencēm orientēta, radošumu, inovāciju un veselīga dzīvesveida veicinoša izglītības satura pilnveide” ietvaros īstenojamo mērķi: Atbalsts darba vidē balstītu mācību un prakses attīstībai profesionālajā izglītībā (materiālu izstrāde un popularizācija, informācijas apmaiņa Latvijā un ES ietvaros) un sasaistes ar Eiropas kvalifikāciju ietvarstruktūru (EKI) nodrošināšana profesionālajā izglītībā sadarbībā ar sociālajiem partneriem. Atbalsts profesiju standartu un profesiju kvalifikācijas pamatprasību, profesionālās izglītības programmu un kvalifikācijas eksāmenu satura izstrādei un aprobācijai saskaņā ar izveidoto kvalifikāciju struktūru, noteiktajām pamata profesijām, kā arī ar kvalifikācijas prasībām saistītajām profesijām un specializācijām. Lai nodrošinātu atbilstību nozaru kvalifikāciju struktūrai un mainīgajām darba tirgus prasībām, atbalsts paredzēts modulāro izglītības programmu ieviešanai, mūžizglītības un profesionālo kompetenču programmu nodrošināšanai katrā uz profesionālajām kompetencēm un sasniedzamajiem rezultātiem balstītā modulārajā profesionālās izglītības programmā iekļaujot moduļus: "iniciatīva un uzņēmējdarbība", "sabiedrības un cilvēka drošība", "informācijas un komunikācijas tehnoloģijas", "sociālās un pilsoniskā prasmes", "valodas, kultūras izpratne un izpausme".4) Profesionālās izglītības likuma 1. panta otrās daļas 2 4), 2 5), 2 6) punktiem, 23. panta otro daļu un (26. panta otro daļu) 28. panta pirmās daļas 1.punktu. Izglītības likuma 14. panta 19. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2000. gada 27. jūnija noteikumi Nr. 211 “Noteikumi par valsts profesionālās vidējās izglītības standartu un valsts arodizglītības standartu” (turpmāk - noteikumi Nr. 211) neparedz, ka profesionālās vidējās izglītības un arodizglītības obligāto profesionālo saturu cita starpā veido arī profesionālo kompetenču moduļi, kuru pamatā ir mācīšanās rezultāti, kas sastāv no novērtējuma un pierādāma zināšanu, prasmju un kompetenču kopuma. Noteikumi Nr. 211 neparedz, ka izglītības programmu apguves rezultātā izglītojamie iegūst kompetences, kas ietver zināšanas, prasmes un attieksmes, kuras nosaka profesiju standarti vai profesionālo kvalifikāciju prasības (ja profesijai nav nepieciešams izstrādāt atsevišķu profesiju standartu). Modulāro profesionālās izglītības programmu var piemērot vienai vai vairākām kvalifikācijām. Izglītības iestādes, kurām līdz 2016. gada 1. septembrim ir piešķirts profesionālās kompetences centra statuss, ar 2016./2017.mācību gadu ir uzsākušas Eiropas Sociālā fonda darbības programmas "Cilvēkresursi un nodarbinātība" papildinājuma 1.2.1.1.1.apakšaktivitāti "Nozaru kvalifikāciju sistēmas izveide un profesionālās izglītības pārstrukturizācija" projektā izstrādāto profesionālās izglītības programmu, kas sastāv no moduļiem, aprobāciju un ir paredzēta aizvien plašāka izglītības programmu modulārās pieejas,un uz sasniedzamiem rezultātiem balstītu profesionālo vidējo un arodizglītības programmu ieviešana, tādēļ noteikumu projekts līdzās mācību priekšmetam profesionālās vidējās izglītības un arodizglītības obligātajā profesionālajā saturā paredz arī moduļus.Kvalitatīvāka profesionālās izglītības satura ieviešanai noteikumu projekts paredz noteikt par profesionālās vidējās izglītības un arodizglītības programmu stratēģisko mērķi arī to, ka izglītības programmu apguves rezultātā izglītojamie iegūst kompetences, kas ietver zināšanas, prasmes, attieksmes, kuras nosaka profesiju standarti vai profesionālo kvalifikāciju prasības (ja profesijai nav nepieciešams izstrādāt atsevišķu profesiju standartu).), no kuriem izriet profesionālo mācību priekšmetu vai moduļu praktiskais mācību un kvalifikācijas prakses saturs.Lai saskaņotu noteikumu Nr.211 regulējumu par darba vidē balstītām mācībām ar Profesionālās izglītības likuma (2017. gada 22. jūnija likuma “Grozījumi profesionālās izglītības likumā”) 28. panta pirmās daļas 1.punktu, noteikumu projektā paredzēts, ka profesionālās vidējās izglītības un arodizglītības programmas profesionālo saturu var apgūt darba vidē balstītu mācību klātienes ieguves formā. |
| 3. | Projekta izstrādē iesaistītās institūcijas | Izglītības un zinātnes ministrija, Valsts izglītības satura centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecināms uz tām izglītības iestādēm, kuras īsteno profesionālās vidējās izglītības un arodizglītības programmas (turpmāk – izglītības iestādes). |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu paredzēts saskaņot noteikumus Nr. 211 ar spēkā esošo normatīvo aktu regulējumu un tas nepalielina administratīvo slogu izglītības iestādēm, jo noteikumu projekts neparedz palielināt profesionālās vidējās izglītības vai arodizglītības programmu skaitu. Jauno profesionālās vidējās izglītības vai arodizglītības programmu licencēšanai nav nepieciešami papildus finanšu līdzekļi, jo tāpat kā līdz šim licencēšanas process būs bezmaksas. Noteikumu projekts neparedz palielināt kontaktstundu skaitu.Noteikumu projekts neietekmē mācību kursa - moduļa “Sabiedrības un cilvēka drošība” iekļauto veselības izglītības saturu un tā apjomu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

 *Anotācijas III. IV. un V. sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai nodrošinātu sabiedrības līdzdalību, noteikumu projekts kopā ar sākotnējās ietekmes novērtējuma ziņojumu (anotāciju) tika ievietots Izglītības un zinātnes ministrijas tīmekļvietnē sadaļā „Normatīvo aktu projekti”. |
| 2. | Sabiedrības līdzdalība projekta izstrādē | Pēc noteikumu projekta ievietošanas Izglītības un zinātnes ministrijas tīmekļvietnē sabiedrības pārstāvji varēs izteikt par to savu viedokli. |
| 3. | Sabiedrības līdzdalības rezultāti | Pēc projekta ievietošanas Izglītības un zinātnes ministrijas tīmekļvietnē 2017. gada 6. aprīlī netika saņemts neviens viedoklis. |
| 4. | Cita informācija | Nav. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Valsts izglītības satura centrs un Izglītības kvalitātes valsts dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

21.08.2017. 15:49

985

R. Gintaute - Marihina

67503753, ruta.gintaute-marihina@visc.gov.lv